আযম খান সরকারি কমার্স কলেজ
আযম খান কমার্স কলেজ বাংলাদেশের প্রথম বিশেষায়িত কমার্স কলেজ। এটি খুলনা শহরের বাবু খান রোডে অবস্থিত। এই কলেজে উচ্চ মাধ্যমিক সার্টিফিকেট স্তর, তিন বছরের বিবিএস (ডিগ্রি পাস) এবং হিসাববিজ্ঞান, ব্যবস্থাপনা, ফাইন্যান্স ও ব্যাংকিং এবং মার্কেটিং বিষয়ে চার বছর সম্মান কোর্স চালু আছে। পাশাপাশি ব্যবসায় শিক্ষা অনুষদে ২ বছরের মাস্টার্স কোর্সও চালু আছে। কলেজের উচ্চমাধ্যমিক শাখা মাধ্যমিক ও উচ্চমাধ্যমিক শিক্ষা বোর্ড যশোরের এবং অনার্স শাখা জাতীয় বিশ্ববিদ্যালয়ের অধিভুক্ত।